आसामनि बर फिसा फोरा बयनिख्रुयबो गोजामसिन जायगायारि हा नि असे फिसा। बेबायदि नो बर राव आ बो गोजामसिन, धोनि, बोलोगोरा राव, बे राव आ 1963 निफ्राय जागायनानै गुदि, गेजेर निफ्राय लानानै भारत आव गनायथि मोनबाय, आसाम एबा नर्थ ईस्त नि गासैबो ईउनिभार्सितिआव बर एमआईएल नि गनायथि एबा सिनायथि खौ मोनखबाय। बेनि उनाव बर राव खौ लोगो सोरखारि राव महरै सिनायथि होजादोंमोन, नाथाय दुखुनांथावै बेफोरखौ खामानि आव बाहायाखै, लाजि सो फोनांदों। बर राव आ 8थि फारि आव हाबबाय, बे एसेबां गोजौसिम सहैनाय राव खौ बिटिआर गोरोबथा खालामनानै लोगो राव महरै सो सिनायहोजाबाय होनना सानसुमा खुंगुर बैसोमुथियारि बिथाङा बुंदों। आसामनि बर फिसा फोरा बेखौ मानिनांगौ नि गोनांथि गैया, आरो आसमिया राव खौ बर फिसा फोरनि सायाव 4थि राव महरै जाबसिनना होनो नागिरनायखौबो मानिया, नांगौब्ला थै थां जुजिफिनगोन। असमिया राव आ बो 8 थि फारि आव हाबनाय सो राव, बर आ बो 8थि फारि आव नो हाबनाय राव, असमिया राव आ थ बाहाबा सोरगोफुरि नि आयेन नि राव नङा, बर जों एखे आ नो, बेखायनो बर राव आ आसामनि मोनसे रायजोआऱि राव जानोनांगौ होनना दाबि खालामदों साख्रि थिसनननायाव आसमिया राव आ थाथारनाय राव जादों, अब्ला बिटिसि नि बायजो नि बर फोरनि अबस्था या मा जागोन होनना बो बुङो। आसामनि गासै बर फोरनि सायावनो बेबायदि जाबसिननो नाजानायखौ गनायना लाया। ईउपिएससि आनजाद आव नो बर रावजों फरायनाय फरायसा नो गनायथि होदों। बेबायदिनो भ्रुम ब्रह्म आरो फोरमान ब्रह्म आ बर आयदा खौ आयदा राव लानानै नो आईएएस जानो हाबाय। बेफोरबायदि नि उनाव बो बेबायदि खालामनाय आ गनायजाथाव नङा। बर फोरखौ फोजोबस्रांनो नागिरदों। असमिया खौ सोना होनायनि जाहोन आ बर रावजों फरायनानै साख्रि खौ नो मोनाब्ला गासैबो असमिया जों नो फरायहगोन बिमा बिफा फोरा आरो बेबायदि नो बर फोरखौ फोजोबनो नाजादों, बेखायनो बे नेम खौ मानिया होनना रोखायै बुङो।